***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**5 нче сыйныф**

**Үткәрү вакыты – 60 минут**

**Максималь балл – 36**

**I. Тестлардан дөрес җавапны билгеләгез.**

1. Нечкә сузык авазлардан торган сүзне билгеләгез. **(2 балл)**

а) урман

ә) каен

б) яфрак

в) үлән

2. [қ] авазы булган сүзне билгеләгез. **(2 балл)**

а) китап

ә) такта

б) сумка

в) ишек

3. *Батыр* сүзенең синонимын билгеләгез. **(2 балл)**

а) кыю

ә) куркак

б) зур

в) тырыш

4. Парлы сүзне билгеләгез. **(2 балл)**

а) алъяпкыч

ә) әбием

б) явым-төшем

в) көзге

5. Иялек килешендәге исемне билгеләгез. **(2 балл)**

а) яфракның

ә) яфракка

б) яфрактан

в) яфракта

6. Кимлек дәрәҗәсендәге сыйфатны билгеләгез. **(2 балл)**

а) сары

ә) сарырак

б) сап-сары

в) саргылт

7. Тартым алмашлыгын билгеләгез. **(2 балл)**

а) минеке

ә) мин

б) без

в) шул

8. Җыйнак җөмләне билгеләгез. **(2 балл)**

а) Мин мәктәпкә барам.

ә) Мин укыйм.

б) Мин диктант язам.

в) Укытучы тактага яза.

**II. Теоретик бирем.**

Күпнокталар урынына тиешле сүзләрне өстәп языгыз. **(5 балл)**

[з] – ........................ тартык аваз. [ә] – ................... сузык аваз. Бер тамырдан ясала торган сүзләр ............................. сүзләр дип атала. Биек – тәбәнәк – ............................. . Язды, укыган – ................. заман хикәя фигыльләр.

**III. Гамәли-иҗади бирем.**

1. Текстны татар теленә тәрҗемә итеп языгыз. **(10 балл)**

*Скоро начнётся четвёртый урок. Все ученики зашли в класс. На партах учебники, тетради и пеналы.*

*Зашла учительница истории. Она включила компьютер.*

2. Мәктәптә сез нишлисез? Шул хакта 5 җөмлә төзеп языгыз. **(5 балл)**