***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2022-2023 нче уку елы)

**8 нче сыйныф**

**Үткәрү вакыты – 90 минут**

**Максималь балл – 47**

**I. Тестлардан дөрес җавапны билгеләгез.**

1. Киң әйтелешле озын сузык аваз булган сүзне билгеләгез. **(2 балл)**

а) болыт

ә) завод

б) онык

в) сөлге

2. Хаталы язылган сүзне билгеләгез. **(2 балл)**

а) әнкәй

ә) бәрәңге

б) иртәңге

в) караңгы

3. Күчерелмә мәгънәдә килгән сүзне билгеләгез. **(2 балл)**

а) ак бәхет

ә) ак күлмәк

б) ак яулык

в) ак пәрдә

4. Җөмләдәге калын хәрефләр белән бирелгән сүзләрнең төрен билгеләгез. **(2 балл)**

***Алдыңа*** *бер карасаң,* ***артыңа*** *биш кара.* (Мәкаль)

а) диалектизмнар

ә) синонимнар

б) омонимнар

в) антонимнар

5. Тамырдаш сүзләрне билгеләгез. **(2 балл)**

а) ач, ачкыч

ә) көз, яз

б) тәртип, тәрәзә

в) тау, тавык

6. Җөмләдәге алмашлыкларның төркемчәсен билгеләгез. **(2 балл)**

*Кем эшләми, шул ашамый.* (Мәкаль)

а) зат, сорау

ә) сорау, күрсәтү

б) сорау, зат

в) билгесезлек, тартым

7. Җөмләдәге калын хәрефләр белән бирелгән фигыльнең төркемчәсен билгеләгез. **(2 балл)**

*Бака корыга* ***чыкса****, яңгыр булыр.* (Сынамыш)

а) хикәя фигыль

ә) исем фигыль

б) шарт фигыль

в) инфинитив

8. Җөмләнең төрен билгеләгез. **(2 балл)**

*Олы кешенең сүзен бүлдермә.* (Мәкаль)

а) хикәя

ә) сорау

б) боерык

в) тойгылы

**II. Теоретик бирем.**

Күпнокталар урынына тиешле сүзләрне өстәп языгыз. **(5 балл)**

[а], [ә], [ы], [э], [и] – ........................... сузык авазлар. Хәзерге вакытта күпчелек яңа сүзләр ................... теле аша инглиз теленнән керә. Исемнәрдә килеш һәм тартым кушымчалары ...................... кушымчалар дип йөртелә. Предметның кайсы затка караганын белдерә торган алмашлыклар .................. алмашлыклары дип атала. Тезүче һәм ияртүче .................... була.

**III. Гамәли-иҗади бирем.**

1. Текстны татар теленә тәрҗемә итеп языгыз. **(16 балл)**

*Однажды мы всем классом пошли в цирк. Я был в цирке давно и только один раз.*

*И вот мы пришли в цирк. На стенах висят картинки, везде светло, в середине лежит красивый ковёр.*

*Заиграла музыка. И вдруг из-за красного занавеса вышли какие-то люди в красных костюмах. Они встали около занавеса, и на арену выбежал артист-жонглёр. Он бросал десять или сто шариков сразу, и ловил их. Потом он взял мяч и стал им играть. Это было очень красиво.*

2. Сыйныфташларыгыз белән сезнең сәяхәткә кая барганыгыз бар? Шул хакта 10 җөмләдән торган бәйләнешле текст языгыз. **(10 балл)**